Ezüst. Hengeres szára piskóta alakban kezdődik. Levéldíszes koszorú, majd keskenyedő szár, ezen levél és virágdíszek vésve. Mutató jobbkéz.
Fa. Esztergált, barnára pácolt, három gömbbel tagolt hengeres szár, mely kinyújtott mutatóujjú jobbkézben végződik.
Ezüst. Hengeres nyelén indás virágos dísz. Középen két gyűrű között kagylós virágdísz, piskóta idomú vésett héber felirat: שייך לחברה זנר תמיד פה ק''ק קאנישא בשנת תרז לפק כיד ה' לטובה "A kanizsai hitközség Örökmécs egyleténektulajdona a 607-ik (1847) évben.
Ezüst. Többször tagolt szárának vége poncolt és trébelt levéldíszes. A szár elején és a levéldíszek után vésett héber felirat, majd virágos, leveles koszorú után újabb felirat. Elkeskenyedő szárán is felirat, majd mutató jobb kéz. Felirata: מאת אלופים ה' יחיאל לייפניקער - ה' חיים בר''א' דייטש - ה' משה בערגל - ה' נפתלי דרוקר - כ' הרשל פיליפ - כי אלי' ליב שפאדי - ח''ב קאפל ראזן - רעווידענטען: ה' מרדכי בלויא - ה' יעכב לייב ברוין - ה' וואלף ליב קאהן - ה'ב אלחנן קאהן בשנת תרכג לפק A vezető főgabbájoktól: Jöchiel Leiniker -Chájim Deutsch -Moshe Berger-Naftali Drucker - Hessl Phillip - Elje Léb Spádi - -Koppel Rosen- Ellenőrök: Mordecháj Blau -Jákov Léb Braun -Wolf léb Kahn -Elehánám Kahn - a 623-ik évben (1863) a kis időszámítás szerint.
Ezüst. Gömbben kezdődő sima, gyűrűs szára gömbbel kettéosztott. Díszítése sima, vésett. Jobb kezének mutatóujja görbült. Kettős lánc a végén.
Ezüst. Hengeres vékonyodó szárán vésett gyűrűk. Egy-egy gömbben végződik. Hosszú végében mutató jobb kéz, kettős lánc. Felirata: Tulajdona a megboldogult reb Icik Totisznak- áldás emlékére! (Óbuda)
Ezüst. Csavart szárát három gömb tagolja. Mutató jobb kéz.
Ezüst. Hengeres szárának végén plasztikus madár. A lánc hiányzik. Tojás alakban kezdődő nyelén leveles dísz, majd három virágból álló gyűrű. Hosszú, mandzsettás mutató jobb kéz.